El Museu de Belles Arts de València acull l'estrena del documental ‘Montesinos Íntimo’
25 de març de 2021

El Museu de Belles Arts de València ha acollit hui la presentació del documental ‘Montesinos Íntimo: 50 años de creatividad’, una peça audiovisual patrocinada per l'Ajuntament de Llíria. Esta obra recorre els 50 anys de carrera del dissenyador de moda, Francis Montesinos. L'acte ha comptat amb la presència de l'alcalde Manolo Civera, el director del Museu de Belles Arts, Pablo González i el mateix Montesinos.

Civera ha manifestat “l'orgull que suposa per a una Ciutat Creativa com Llíria el poder gaudir de professionals artístics de l'abast nacional i internacional com Francis Montesinos, i amb els que volem també establir llaços de col·laboració amb altres ciutats creatives de la UNESCO en el camp del disseny”.

"Ell, a més, sempre ha tingut molt presentes les seues arrels llirianes, per la qual cosa este treball constitueix un merescut homenatge, des de la més profunda admiració, a la seua figura i a tota la seua extraordinària trajectòria artística”, ha explicat el primer edil.

Esta peça ha sigut guionitzada i dirigida per Carles Castillo i Rafael Moreno, que han realitzat un repàs a tota l'evolució professional i personal del dissenyador. Castillo ha indicat que “amb este documental volem, a més d'entretindre a l'espectador, transmetre tots els coneixements sobre moda que nosaltres hem adquirit estos mesos al costat de Francis”.

Finalment, el mateix Francis Montesinos ha dedicat, abans de la projecció del documental, unes paraules als assistents, en les quals ha fet, una vegada més, referència als seus orígens a Llíria, dels quals té “grans records”. “Sempre m'he sentit molt a gust allí, recorrent tots els seus racons. És un lloc molt especial en la meua vida”, ha explicat el dissenyador.

El documental ‘Montesinos Íntimo’ està disponible en el canal de YouTube de l'Ajuntament de Llíria: